Парник өсүмдүктөрү

Парник өсүмдүктөрү – парникте өстүрүлүүчү жашылча, гүл ж. б. өсүмдүктөр. Парникте көбүнчө бадыран, томат, шалгам, түстүү капуста, шпинат, ашкөк, патиссон ж. б. ошондой эле гүлдөр эгилип, ар түрдүү ыкма менен өстүрүлөт. Мисалы, шалгам, ашкөк, шпинаттын уругу себилет, ал эми пияз, бадыраң, томаттын көчөтү чуңкурчага отургузулат. Парникте аба, ным, суу, азык зат жетиштүү болсо, өсүмдүк зыянкеч, илдеттерге көп чалдыкпайт. Жылдын бардык мезгилинде калкты жашылча менен камсыз кылуу үчүн өстүрүлөт. 
Категория: Өсүмдүктөр
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9